Diari Oficial de la Generalitat Valenciana


Sumari del DOGV 7763, del 19-04-2016 (2016/2575)

ORDRE 1/2016, de 12 d'abril, de la Conselleria de Sanitat Universal i Salut Pública, per la qual es regula el contingut bàsic dels cursos de formació higienicosanitària, dirigits a professionals que realitzen activitats de tatuatge, pírcing o micropigmentació que no tinguen el títol de Tècnic Mitjà o Superior en Estètica, i el procediment d'homologació de cursos de formació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/04/12/1/dof/vci/html**

### Dades del document

Número de DOGV
:   7763

Data del DOGV
:   19-04-2016

Secció del DOGV
:   I. DISPOSICIONS GENERALS

Número del document
:   2016/2575


Data del document
:   12-04-2016

Organisme emissor
:   Conselleria de Sanitat Universal i Salut Pública

Tipus de document
:   Ordre

Anàlisi jurídica

 Descriptors 

:   * Conselleria de Sanitat Universal i Salut Pública
    * legislació

ORDRE 1/2016, de 12 d'abril, de la Conselleria de Sanitat Universal i Salut Pública, per la qual es regula el contingut bàsic dels cursos de formació higienicosanitària, dirigits a professionals que realitzen activitats de tatuatge, pírcing o micropigmentació que no tinguen el títol de Tècnic Mitjà o Superior en Estètica, i el procediment d'homologació de cursos de formació. [2016/2575]  
ÍNDEX  
  
Preàmbul  
Capítol I. Objecte  
Article 1. Objecte  
Capítol II. Contingut bàsic dels cursos de formació higienicosanitària, dirigits a professionals que realitzen activitats de tatuatge, pírcing o micropigmentació, que no tinguen el títol de Tècnic Mitjà o Superior en Estètica  
Article 2. Contingut bàsic dels cursos de formació higienicosanitària, dirigits a professionals que realitzen activitats de tatuatge, pírcing o micropigmentació, que no tinguen el títol de Tècnic Mitjà o Superior en Estètica  
Capítol III. Procediment d'homologació de cursos de formació  
  
Article 3. Sol·licituds  
Article 4. Resolució  
Article 5. Inspeccions i comprovacions  
Article 6. Obligacions dels centres o entitats que imparteixen el curs homologat  
Disposició addicional  
Primera. Incidència econòmica  
Segona. Desenvolupament  
Disposició derogatòria única  
Disposició final única  
Annex I. Contingut bàsic del curs de formació higienicosanitària per als professionals que realitzen activitats de tatuatge, pírcing o micropigmentació que no tinguen el títol de Tècnic Mitjà o Superior en Estètica.  
  
Annex II. Model de sol·licitud  
  
  
PREÀMBUL  
  
El Decret 83/2002, de 23 de maig, del Govern Valencià, estableix les normes sanitàries que han de complir els establiments que es dediquen a pràctiques del tatuatge, la micropigmentació, el pírcing o altres tècniques semblants, així com les mesures higienicosanitàries bàsiques que hauran d'observar els professionals que en realitzen.  
S'hi fixa, entre les exigències comunes, l'obligatorietat de superar el corresponent curs de formació per als professionals que no tinguen el títol de Tècnic Mitjà o Superior en Estètica.  
La present ordre va dirigida a donar ompliment al que disposen els articles dotze i tretze del Decret 83/2002, i en concret regula el contingut dels cursos de formació higienicosanitària, dirigits a professionals que realitzen activitats de tatuatge, pírcing o micropigmentació, així com el procediment d'homologació dels cursos de formació.  
  
Les tècniques utilitzades per a realitzar tatuatge, pírcing o micropigmentació provoquen una ruptura en la solució de continuïtat en la pell que pot ser via d'entrada de diferents agents i afectar la salut de les persones. D'una banda, s'empren alguns materials, com pigments, diversos productes químics, metalls, etc., amb possibilitat de provocar efectes adversos en l'organisme humà, com per exemple reaccions al·lèrgiques de diversa gravetat. D'una altra, en tractar-se de tècniques cruentes i invasives, hi ha infeccions que poden transmetre's a través del material utilitzat, sent especialment greus aquelles que tenen una transmissió sanguínia. Actualment, els estudis en ciències de la salut estableixen que les mesures preventives higienicosanitàries ben aplicades poden minimitzar el risc de transmissió d'aquestes infeccions i malalties.  
Per tot això, els professionals que realitzen les tècniques esmentades han d'estar formats sobre els potencials efectes adversos derivats de les tècniques i dels materials que empren, i disposar dels coneixements suficients per a previndre i evitar l'aparició d'aquests efectes.  
En la present ordre s'especifica el temari docent mínim del curs de formació sobre mesures higienicosanitàries a realitzar per aquests professionals per a adquirir els coneixements esmentats que, si bé són bàsics, són necessaris per a previndre els potencials efectes adversos d'aquestes tècniques, tant les més lleus com les més greus.  
Els temes fan referència a nocions bàsiques sobre l'anatomia de la pell i mucoses, sobre microbiologia, sobre les principals infeccions transmissibles, com la sida o les hepatitis víriques, les mesures de desinfecció, esterilització i asèpsia i la precaució universal del llavat de mans, entre altres, i es considera que la durada mínima per a poder impartir aquests temes adequadament és de 15 hores. A més, s'especifica la necessitat que els alumnes superen, en finalitzar el curs, una prova d'avaluació per a garantir que els coneixements esmentats han sigut apresos i puguen ser portats a la pràctica.  
  
Per tot això, i en virtut de les facultats que em confereix l'article 28 de la Llei 5/1983, de 30 de desembre, del Consell, i el Decret 156/2015, de 18 de setembre, pel qual s'aprova el Reglament orgànic i funcional de la Conselleria de Sanitat Universal i Salut Pública, i previs els tràmits establits en l'article 43 de la Llei 5/1983, de 30 de desembre, del Consell,  
  
  
ORDENE  
  
CAPÍTOL I  
Objecte  
  
Article 1. Objecte8  
És objecte d'aquesta ordre regular el contingut bàsic dels cursos de formació higienicosanitària, dirigit a professionals que realitzen a la Comunitat Valenciana activitats de tatuatge, pírcing o micropigmentació que no tinguen el títol de Tècnic Mitjà o Superior en Estètica i regular el procediment d'homologació de cursos de formació  
  
  
CAPÍTOL II  
Contingut bàsic del curs de formació higiènica sanitària  
  
Article 2. Contingut bàsic del curs de formació higienicosanitària  
  
El contingut bàsic del curs de formació higienicosanitària dirigit a professionals que realitzen activitats de tatuatge, pírcing o micropigmentació, que no tinguen el títol de Tècnic Mitjà o Superior en Estètica, es troba definit en l'annex I d'aquesta ordre.  
El curs esmentat tindrà una durada mínima de 15 hores, en modalitat en línia o presencial.  
  
  
CAPÍTOL III  
Procediment d'homologació de cursos de formació  
  
Article 3. Sol·licituds  
1. Les persones físiques o jurídiques, públiques o privades, interessades a homologar els cursos de formació higienicosanitària a què es refereix l'article anterior hauran de presentar sol·licitud, segons el model que s'acompanya com a annex II d'aquesta ordre, amb la documentació següent:  
a) Fotocòpia compulsada del document nacional d'identitat (DNI) en el cas que no s'autoritze l'òrgan gestor per a comprovar telemàticament la identitat del sol·licitant. En el cas d'actuar en representació d'una altra persona o entitat, còpia compulsada de la documentació que acredite la representació esmentada.  
b) En cas de persones físiques o jurídiques privades, còpia compulsada del justificant que acredite que el contribuent consta donat d'alta de l'Impost sobre Activitats Econòmiques (IAE).  
c) Còpia del programa del curs el contingut mínim del qual ha d'adaptar-se perfectament a les matèries, blocs temàtics i durada descrits en l'annex I d'aquesta ordre, podent impartir-se en modalitat en línia o presencial.  
d) Relació de l'equip docent que imparteix les classes presencials o elabora el material docent en els cursos en línia, que haurà d'estar constituït per personal mèdic i/o d'infermeria. S'adjuntarà un llistat dels docents proposats i còpies degudament autentificades de les seues titulacions. Qualsevol modificació de l'equip docent posterior a l'autorització haurà de ser notificada a la unitat administrativa amb competència en formació i docència en matèria de salut, i autoritzada per aquesta.  
  
  
e) Declaració responsable del compliment dels requisits següents:  
  
1. Disposar de mitjans tècnics apropiats per a impartir els cursos (documents, mitjansaudiovisuals, etc.).  
2. Disposar de mitjans materials adequats amb relació al nombre d'alumnes i a la modalitat de l'activitat formativa.  
2. La presentació de les instàncies podrà realitzar-se en el registre de l'Escola Valenciana d'Estudis de la Salut (EVES), en qualsevol dels llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé de manera electrònica a través del portal web de l'EVES.  
  
Article 4. Resolució  
La persona titular de la Conselleria competent en matèria de salut dictarà i notificarà resolució d'homologació del curs de formació o la seua denegació, en el termini màxim de tres mesos.  
  
Article 5. Inspeccions i comprovacionsLa Conselleria competent en matèria de sanitat podrà realitzar les inspeccions i comprovacions que considere oportunes a fi de constatar el compliment, per la persona o entitat que imparteix el curs de formació homologat, de les obligacions i requisits establits al respecte en la present ordre.  
  
La comprovació de la falta d'emplenament dels requisits o obligacions establits podrà donar lloc a la tramitació d'un procediment la resolució del qual pot suposar, amb audiència prèvia de l'interessat, la retirada de l'homologació del curs per part de la unitat administrativa amb competència en formació i docència en matèria de salut.  
  
Article 6. Obligacions de les entitats que imparteixen el curs homologat  
Són obligacions de les entitats que imparteixen el curs homologat, les següents:  
a) Expedir els certificats individuals als alumnes que superen el curs, en el qual conste com a mínim: la resolució d'homologació del curs per part de la Conselleria competent en matèria de sanitat, el nom del centre o entitat que l'ha impartit, nom del curs, durada, lloc i dates de realització, nom del firmant del certificat esmentat.  
  
b) Registrar i custodiar la documentació de cada un dels cursos realitzats (materials docents i actes amb la relació dels alumnes amb dret a certificat).  
  
DISPOSICIÓ ADDICIONAL  
  
Primera. Incidència econòmica  
L'aplicació i posterior desplegament d'aquesta ordre no té cap incidència pressupostària en la dotació de tots i cada un dels capítols de despesa assignats a la conselleria competent quant a la matèria i, en tot cas, la tramitació dels procediments a què done lloc serà atesa amb els mitjans personals i materials de l'esmentada conselleria.  
  
  
Segona. Desenvolupament  
Es faculta la persona titular de la unitat administrativa amb competència en formació i docència en matèria de salut per a adoptar les mesures necessàries per al desenvolupament i l'execució d'aquesta ordre.  
DISPOSICIÓ DEROGATÒRIA   
  
Única  
Queden derogades totes les normes que, del mateix rang o d'un rang inferior, s'oposen al que estableix la present ordre, i en especial:  
- L'Ordre de 27 de novembre de 2002, de la Conselleria de Sanitat, per la qual es regula el contingut bàsic dels cursos de formació higienicosanitària, dirigits a professionals de l'atenció i estètica corporal.  
  
  
DISPOSICIÓ FINAL   
  
Única  
Aquesta ordre entrarà en vigor l'endemà de la publicació en el Diari Oficial de la Comunitat Valenciana.  
  
València, 12 d'abril de 2016,  
  
La consellera de Sanitat Universal i Salut Pública,  
CARMEN MONTÓN GIMÉNEZ  
  
  
ANNEX I  
Contingut bàsic del curs de formació higiènica sanitària, dirigit a professionals que realitzen activitats de tatuatge, pírcing o micropigmentació que no tinguen el títol de tècnic mitjà o superior en estètica  
  
Durada mínima del curs: 15 hores  
  
A. PELL I MUCOSES  
- Anatomia i fisiologia bàsica de pell i mucoses.  
- Malalties de la pell: contraindicacions.  
- Sensibilitat a productes.  
- Efectes de les radiacions sobre la pell.  
  
B. MICROBIOLOGIA  
- Introducció.  
- Concepte d'infecció.  
- Microorganismes patògens, oportunistes.  
- Flora habitual.  
- Flora transeünt.  
- Flora resident.  
  
C. EPIDEMIOLOGIA  
- Reservoris i fonts d'infecció.  
- Mecanismes de transmissió.  
- Vies d'eliminació.  
- Vehicles de transmissió, instrumental.  
- Susceptibles: portes d'entrada.  
  
C.1. PRINCIPALS MALALTIES  
?Transmissió hemàtica: SIDA, hepatitis, altres.  
- Transmissió cutània.  
- Toxicitat dels productes utilitzats i la seua prevenció (tintes, pigments, desinfectants?)  
- Reaccions al·lèrgiques. Altres.  
  
D. ESTERILITZACIÓ-DESINFECCIÓ  
- Concepte.  
- Instrumental i estris.  
- Mètodes d'esterilització.  
- Mètodes de desinfecció.  
  
E. ASÈPSIA  
- Antisèptics.  
- Asèpsia de pell i mucoses.  
- Cura de ferides.  
  
F. PRECAUCIONS ESTÀNDARD  
- Llavat de mans.  
- Ús de guants.  
- Barreres per al client.  
- Barreres per al professional.  
  
G. SEGURETAT EN EL TREBALL  
- Ús de bates, davantals.  
- Protecció de la pell, ferides, etc.  
- Vacunacions.  
  
H. LOCALS I INSTAL·LACIONS  
- Condicions higièniques i sanitàries.  
- Neteja i desinfecció dels locals.  
  
I. RESIDUS  
- Concepte.  
- Classificació.  
- Gestió.  
- Marc legal.  
  
J. NORMES SANITÀRIES.  
- Descripció d'aquestes, àmbit d'aplicació.  
  
K. PROVA D'AVALUACIÓ  
- Superació d'examen.


Còpia Permalink ELI